Carlo von Erlanger

Carlo von Erlanger (5a de Septembro 1872 – 4a de Septembro 1904) estis germana ornitologo kaj esploristo naskiĝinta en Ingelheim am Rhein. Li estis kuzo de la muzikologo Rodolphe d'Erlanger, kaj membro de la riĉa klera familio Erlanger.

Li studis ornitologion en la Universitato de Laŭzano, kaj praktikis studojn pri naturo en la tunizia dezerto el 1893 ĝis 1897. Je sia reveno al Eŭropo li pluigis siajn studojn en Kembriĝo kaj Berlino. En 1900 kaj 1901, kun Oscar Rudolph Neumann, li veturis al Orienta Afriko (kie nun estas Etiopio kaj Somalio) kaj esploris kaj kolektis multajn milojn specimenoj de insektoj kaj birdoj. Erlanger mortis en aŭtakcidento en Salcburgo la 4an de Septembro 1904, ĝuste unu tagon antaŭ sia 32a naskiĝtago.
Erlanger estas konsiderata aŭtoro de la nomo de 17 novaj ornitologiaj taksonoj, kaj estas kelkaj zoologiaj specioj nomitaj laŭ li, kiel jenaj:
 Erlangera alaŭdo, Calandrella erlangeri, subspecio de la Blanforda alaŭdo ()
 Ptychadena erlangeri (), etiopia rano
 Bofa erlangeri , etiopia serpentoBeolens, Bo; Watkins, Michael; Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp.  ("Erlanger", p. 85).
 Erlangera gazelo, Gazella erlangeri ()
Lia nomo estas asocia kun la subspecio Madoqua saltiana erlangeri Neumann, 1905.

Verkoj
Eine ornithologische Forschungsreise durch Tunesien (1898)
Meine Reise durch Sud-Schoa, Galla und die Somal-Lander (1902)
Forschungsreise durch Sud-Schoa, Galla und die Somali-lander. Beitrage zur Vogelfauna Nordostafrikas, mit besonderer Berucksichtigung der Zoogeographie (1904)

Referencoj

Kategorio:Germanaj ornitologoj